Elektronicky

Všetkým záujemcom

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Váš list číslo/zo dňa Naše číslo Vybavuje/linka Banská Bystrica

ID 1264/2020 Kapustová /048/4325 572 09.07.2020

Vec

**Odpoveď na žiadosť o vysvetlenie k zákazke :**

„SOŠ služieb a lesníctva, Banská Štiavnica – Rekonštrukcia okien a dverí“

Na základe doručenej žiadosti o vysvetlenie zo dňa 03.07.2020 a v súlade s § 48 zákona č. 343/2015 Z.z. o verejnom obstarávaní a o zmene a doplnení niektorých zákonov (ďalej len „zákon“), Vám zasielame nasledovné vysvetlenie:

**Otázka:**

1/ V predmete opisu zákazky sa uvádza výmena vnútorných parapiet, vo výkaze sa však demontáž vnútorných parapetov nenachádza. Predmetná demontáž nie je predmetom ocenenia, alebo ju treba do výkazu doplniť ? A v ktorej položke treba premietnuť zvýšenú suť za tieto parapety treba upraviť hodnotu sute?

2/ V prípade, že všetky okná a dvere sú plastové (čo vyplýva z opisu predmetu zákazky) a podľa vášho vysvetlenia, že hliníkové konštrukcie majú mať nulovú hodnotu, kde -resp. v ktorej položke majú byť ocenené sekčné vráta, nakoľko v programe, ktorý používate majú osobitnú položku ocenenia. Ak ich treba zahrnúť do plastových dvier, nemala by sa upraviť výmera?

3/ Podľa výpisu otvorových konštrukcií máte v označení O10 výšku zostavy 19125mm, ale v rozmeroch 1900mm. Podľa schematického obrázka je 16 radov= 16\*1,9=30,4m....nie 19,125m. Čo teda platí-nakoľko je tam značný rozdiel? Nebude treba teda upraviť aj samotnú výmeru vo vami predloženom výkaze?

**Odpoveď:**Demontáž vnútorných parapetov je zahrnutá v aktualizovanom výkaze výmer v položke 96a. Hodnotu sutiny vo výkaze výmer nie je potrebné upraviť, bude fakturované jej skutočné množstvo.

Garážové brány s označením D3 a D5 nie sú súčasťou výkazu výmer a teda nebudú zahrnuté ani do rozpočtu. Nie je potrebné ich naceniť a nebudú predmetom rekonštrukcie.

Všetky otvorové konštrukcie a všetky rozmery je potrebné zamerať priamo na stavbe ešte pred realizáciou prác. Obrázky otvorových konštrukcií sú schematické, rozmer výšky zostavy je 19,125m a uchádzači majú k dispozícii aj výkresovú dokumentáciu, z ktorej je možné vychádzať. Výmery vo výkaze výmer nie je potrebné upraviť z dôvodu, že otvorové konštrukcie budú v závislosti od použitého materiálu zahrnuté v položke plastových alebo hliníkových okien.

S úctou

Ľubica Kapustová  
kontaktná osoba verejného obstarávateľa